PARLAMENTUL ROMÂNIEI

CAMERA DEPUTAŢILOR
Comisia  pentru  cultură, arte, mijloace de informare în masă

RAPORT

asupra proiectului de Lege pentru modificarea şi completarea Ordonanţei Guvernului nr. 43/2000 privind protecţia patrimoniului arheologic şi declararea unor situri arheologice ca zone de interes naţional

Proiectul de Lege pentru modificarea şi completarea Ordonanţei Guvernului nr. 43/2000 privind protecţia patrimoniului arheologic şi declararea unor situri arheologice ca zone de interes naţional (Pl 311/2003) a fost transmis Comisiei pentru cultură, arte, mijloace de informare în masă cu adresa nr. 311/12.05.2003, Comisia pentru cultură, arte, mijloace de informare în masă fiind sesizată în fond. Proiectul de Lege a fost trimis, spre avizare, Comisiei juridice, de disciplină şi imunităţi. Până la data încheierii raportului, Comisia a primit acest aviz, care a fost favorabil, în forma prezentată. În redactarea raportului, Comisia a ţinut cont şi de avizul emis de Consiliul Legislativ. 

.
Proiectul de Lege face parte din categoria legilor organice, potrivit prevederilor art. 72 alin. (3) din Constituţia României.


Proiectul de Lege a fost adoptat de Senat, în şedinţa din 5 mai 2003.

Proiectul de Lege a fost dezbătut în şedinţele Comisiei din zilele de 21 şi 28  mai şi 3 iunie 2003. 

În conformitate cu prevederile art. 52 din Regulamentul Camerei Deputaţilor, la dezbaterea proiectului de Lege au participat d-nul Ioan Opriş, secretar de stat la Ministerul Culturii şi Cultelor şi d-nul Mircea Victor Angelescu, director în Ministerul Culturii şi Cultelor, în calitate de invitaţi. 


La lucrările Comisiei, în ziua votului final, au fost prezenţi 17 deputaţi, din totalul de 19 membri ai Comisiei.


Raportul Comisiei a fost adoptat cu unanimitatea voturilor celor prezenţi în sală în momentul votării (12 voturi pentru).


În urma dezbaterii, Comisia pentru cultură, arte, mijloace de informare în masă propune aprobarea proiectului de Lege pentru modificarea şi completarea Ordonanţei Guvernului nr. 43/2000 privind protecţia patrimoniului arheologic şi declararea unor situri arheologice ca zone de interes naţional, cu amendamentele anexate.

A M E N D A M E N T E

la proiectul de Lege pentru modificarea şi completarea Ordonanţei Guvernului nr. 43/2000 privind protecţia patrimoniului arheologic şi declararea unor situri arheologice ca zone de interes naţional 

Nr.

crt.
Text iniţial
Textul propus 

(autorul amendamentului)
Motivarea amendamentelor propuse

0
1
2
3

1. 
Art. I. – Ordonanţa Guvernului nr. 43/2000 privind protecţia patrimoniului arheologic şi declararea unor situri arheologice ca zone de interes naţional, publicată în Monitorul Oficial al României, Partea I, nr. 45 din 31 ianuarie 2000, aprobată cu modificări şi completări prin Legea nr. 378/2001, se modifică şi se completează după cum urmează:

___________________________

___________________________

___________________________

Text din OG 43/2000, aşa cum a fost aprobat prin Legea nr. 378/2001:

Art. 5. …

„(6) Săpăturile arheologice şi activităţile umane întreprinse asupra patrimoniului arheologic se efectuează numai pe baza şi în conformitate cu autorizaţia emisă de Ministerul Culturii şi Cultelor, la propunerea Comisiei Naţionale de Arheologice, în condiţiile legii.“
Partea introductivă a Articolului I se modifică şi va avea următorul cuprins: 

Art. I. – Ordonanţa Guvernului nr. 43/2000 din 30 ianuarie 2000 privind protecţia patrimoniului arheologic şi declararea unor situri arheologice ca zone de interes naţional, adoptată în temeiul art. 1 lit. k) pct. 1 din Legea nr. 206/1999 privind abilitarea Guvernului de a emite ordonanţe, publicată în Monitorul Oficial al României, Partea I, nr. 45 din 31 ianuarie 2000, aprobată cu modificări şi completări prin Legea nr. 378/2001, se modifică şi se completează după cum urmează:

1. La articolul 2, alin. unic devine alin. (1), în cadrul căruia se introduc, după litera c), trei litere noi, lit. c1) - c3), care vor avea următorul cuprins:

„c1) prin cercetări arheologice sistematice se înţeleg cercetările de întindere şi durată executate conform unui proiect de cercetare multianual;

c2) prin cercetări arheologice de salvare se înţeleg cercetările arheologice întreprinse în zonele cu patrimoniu arheologic cunoscut şi cercetat, precum şi cele care sunt determinate de lucrările de restaurare parţială sau totală a monumentelor istorice, desfăşurate potrivit legislaţiei în vigoare privitoare la protejarea monumentelor istorice;

c3) prin cercetări arheologice preventive se înţeleg cercetările arheologice care sunt determinate de lucrările de construire, modificare, extindere sau reparare privind căi de comunicaţie, dotări tehnico-edilitare, inclusiv subterane şi subacvatice, excavări, exploatări de cariere, construcţia de reţele magistrale, amenajări pentru îmbunătăţiri funciare, reţele de telecomunicaţii, amplasarea de relee şi antene de telecomunicaţii, lucrări de cercetare şi de prospectare a terenurilor – foraje şi excavări –, necesare în vederea efectuării studiilor geotehnice, amplasarea balastierelor şi a sondelor de gaze şi petrol, precum şi alte lucrări care afectează suprafaţa solului în zonele cu patrimoniu arheologic reperat, indiferent dacă se execută în intravilanul sau extravilanul localităţilor şi indiferent de forma de proprietate a terenului;“

2. La articolul 2, după alin. (1), se introduce un alineat nou, alin. (2), care va avea următorul cuprins:

„(2) Cercetările arheologice preventive şi de salvare sunt parte componentă a strategiilor de dezvoltare durabilă economico-socială, turistică, urbanistică şi de amenajare a teritoriului, la nivel naţional şi local.“ 

3. La articolul 5, după alin. (3) se introduc două alineate noi, (31) şi (32), care vor avea următorul cuprins:

„(31) Certificatul de descărcare de sarcină arheologică este emis de Ministerul Culturii şi Cultelor, în urma consultării Comisiei Naţionale de Arheologie.

(32) Prin derogare de la prevederile alin. (31) în cazul cercetărilor arheologice preventive necesitate de construcţia de locuinţe private, Certificatul de descărcare de sarcină arheologică este emis de serviciile desconcentrate ale Ministerului Culturii şi Cultelor, cu obligaţia acestora de a înştiinţa direcţia de specialitate din cadrul Ministerului Culturii şi Cultelor.“

4. La articolul 5, alin. (6) va avea următorul cuprins:

„(6) Cercetările arheologice se efectuează numai pe baza autorizaţiei emise de Ministerul Culturii şi Cultelor şi în conformitate cu aceasta, în condiţiile prezentei ordonanţe,“

(Amendament propus de Comisie) 
Din motive de tehnică legislativă.

Practica a dovedit faptul că Ordonanţa Guvernului nr. 43/2000 nu a definit suficient de precis categoriile de cercetări arheologice. Definiţiile propuse sunt adoptate după cele utilizate în terminologia internaţională de specialitate.

Pentru a asigura efectuarea cercetărilor arheologice preventive şi de salvare în cazurile în care sunt elaborate strategii de dezvoltare durabilă.

Procedura actuală implică un volum dublu de muncă şi o pierdere de timp, în situaţia în care Ministerul Culturii şi Cultelor trebuie să aştepte primirea unui aviz, în formă scrisă, de la Comisia Naţională de Arheologie. Se propune eliminarea acestui aviz, decizia fiind luată, practic, de faţă cu directorul direcţiei de specialitate din Ministerul Culturii şi Cultelor.

Pentru a nu aglomera lucrările Comisiei Naţionale de Arheologie cu emiterea unor certificate care pot fi eliberate pe plan local.

Pentru a înlătura orice posibilitate de efectuare a unor cercetări arheologice în lipsa autorizaţiei emise de Minister.

2. 
1. La articolul 5, după alineatul (6) se introduc trei alineate noi, alin. (61) – (63), cu următorul cuprins:

„(61) Persoanele fizice şi juridice care deţin şi/sau comercializează detectoare de metale sunt obligate să obţină, în prealabil, autorizaţia inspectoratului de poliţie al judeţului în a cărui rază teritorială îşi au domiciliul sau, după caz, sediul, respectiv a Direcţiei Generale de Poliţie a Municipiului Bucureşti, şi să se înregistreze la aceste autorităţi.

(62) Prevederile alin. (61) nu se aplică unităţilor şi formaţiunilor Ministerului Apărării Naţionale, Ministerului de Interne, Serviciului Român de Informaţii, Serviciului de Protecţie şi Pază şi Comandamentului Protecţiei Civile.

(63) În vederea deţinerii detectoarelor de metale de către personalul de specialitate atestat şi înscris în Registrul arheologilor, acesta are obligaţia ca, înainte de a obţine autorizaţia prevăzută la alin. (61), să obţină avizul prealabil emis de Ministerul Culturii şi Cultelor.“
La articolul I, punctul 1 se renumerotează ca pct. 5 şi va avea următorul cuprins:

5. La articolul 5, după alineatul (6) se introduc trei alineate noi, alin. (61) – (63), cu următorul cuprins:

„(61) Persoanele fizice şi juridice care deţin şi/sau comercializează detectoare de metale sunt obligate să obţină, în prealabil, autorizaţia inspectoratului de poliţie al judeţului, respectiv, a Direcţiei Generale de Poliţie a Municipiului Bucureşti, în a cărui rază teritorială îşi au domiciliul sau, după caz, sediul, şi să se înregistreze la aceste autorităţi.

(62) Prevederile alin. (61) nu se aplică unităţilor şi formaţiunilor Ministerului Apărării Naţionale, Ministerului de Interne, Serviciului Român de Informaţii, Serviciului de Protecţie şi Pază şi Comandamentului Protecţiei Civile.

(63) În vederea deţinerii detectoarelor de metale de către personalul de specialitate atestat şi înscris în Registrul arheologilor, acesta are obligaţia ca, înainte de a obţine autorizaţia prevăzută la alin. (61), să obţină avizul prealabil emis de Ministerul Culturii şi Cultelor.“

(Amendament propus de Comisie)
Pentru a corecta o exprimare confuză.

3. 
Text din OG 43/2000, aşa cum a fost aprobat prin Legea nr. 378/2001:

Art. 6. – În cazul lucrărilor de construire, modificare, extindere sau reparare privind căi de comunicaţie, dotări tehnico – edilitare, inclusiv subterane şi subacvatice, excavări, exploatări de cariere, investitorii persoane fizice sau juridice de drept privat sau ordonatorii de credite ai instituţiilor publice finanţatoare, după caz, au obligaţia să finanţeze:

a) stabilirea, prin studiul de fezabilitate a investiţiei şi prin proiectul tehnic, a măsurilor pentru cercetarea şi protejarea patrimoniului arheologic sau, după caz, descărcarea de sarcină arheologică a zonei afectate de lucrări şi aplicarea acestor măsuri;

b) activitatea de supraveghere arheologică, pe întreaga durată a lucrărilor, având drept scop protecţia patrimoniului arheologic şi a descoperirilor arheologice întâmplătoare;

c) orice modificări ale proiectului, necesare pentru protejarea descoperirilor arheologice.“
La articolul I, după punctul 5, se introduce un punct nou, 6, cu următorul cuprins:

6. Articolul 6 se modifică şi va avea următorul cuprins:

„Art. 6. – În cazul lucrărilor prevăzute la art. 2 lit. c3), persoanele fizice sau juridice, de drept public sau privat, precum şi ordonatorii principali de credite ai autorităţilor şi instituţiilor publice au obligaţia să finanţeze: 

a) stabilirea, prin studiul de fezabilitate al investiţiei şi prin proiectul tehnic, a măsurilor ce urmează să fie detaliate şi a necesarului de fonduri pentru cercetarea preventivă sau de salvare, după caz, şi protejarea patrimoniului arheologic sau, după caz, descărcarea de sarcină arheologică a zonei afectate de lucrări şi aplicarea acestor măsuri; 

b) activitatea de supraveghere arheologică, pe întreaga durată a lucrărilor, având drept scop protejarea patrimoniului arheologic şi a descoperirilor arheologice întâmplătoare;

c) orice modificări ale proiectului, necesare pentru protejarea descoperirilor arheologice.“

(Amendament propus de Comisie)
Pentru simplificarea textului actual din ordonanţă, fără a se pierde din înţelesul reglementării.

4. 
Text din OG 43/2000, aşa cum a fost aprobat prin Legea nr. 378/2001:
Art. 10. - …

„d) eliberează autorizaţia de săpătură arheologică în baza deciziei Comisiei Naţionale de Arheologie;“  
La articolul I, după punctul 6, se introduce un punct nou, 7, cu următorul cuprins:

7. La articolul 10, lit. d) se modifică şi va avea următorul cuprins:

„d) eliberează Autorizaţia de săpătură arheologică, prin direcţia sa de specialitate, în urma consultării Comisiei Naţionale de Arheologie;“ 

(Amendament propus de Comisie)
Pentru a pune de acord această prevedere cu eliminarea avizului emis de Comisie.

5. 
___________________________
La articolul I, după punctul 7, se introduce un punct nou, 8, cu următorul cuprins:

8. La articolul 10, după litera f) se introduce o literă nouă, f1), cu următorul cuprins:

„f1) elaborează Metodologia de planificare, executare şi control privind săpăturile preventive şi de salvare care se aprobă prin ordin al ministrului culturii şi cultelor;“ 

(Amendament propus de Comisie)
Pentru a se introduce o metodologie clară de efectuare a săpăturilor preventive şi de salvare.

6. 
Text din OG 43/2000, aşa cum a fost aprobat prin Legea nr. 378/2001:

…„j) asigură editarea anuarului Comisiei Naţionale de Arheologie, precum şi a altor publicaţii de specialitate;

k) organizează sesiunea anuală de rapoarte arheologice.“
La articolul I, după punctul 8, se introduce un punct nou, 9, cu următorul cuprins:

9. La articolul 10, literele j) şi k) se modifică şi vor avea următorul cuprins:

„j) asigură editarea şi publicarea anuală, de către Comisia Naţională de Arheologie, a Cronicii cercetărilor arheologice, precum şi a altor publicaţii de specialitate;

k) organizează şi finanţează, anual, Sesiunea naţională de rapoarte arheologice.“

(Amendament propus de Comisie)
Pentru eliminarea unor posibile confuzii din textul actual.

7. 
Text din OG 43/2000, aşa cum a fost aprobat prin Legea nr. 378/2001:

Art. 11. …

„d) emit Certificatul de descărcare de sarcină arheologică, pe baza deciziei Comisiei Naţionale de Arheologie, în cazul săpăturilor arheologice sistematice sau pe baza raportului de supraveghere arheologică, în cazul descoperirilor întâmplătoare.“
La articolul I, după punctul 9, se introduce un punct nou, 10, cu următorul cuprins:

10. La articolul 11, litera d) se modifică şi va avea următorul cuprins:

„d) emit Certificatul de descărcare de sarcină arheologică, în cazul cercetărilor arheologice preventive necesitate de construcţia de locuinţe private, conform prevederilor prezentei ordonanţe;“

(Amendament propus de Comisie)
Pentru a pune de acord aceste prevederi cu atribuţiile stabilite la art. 2.

8. 

La articolul I, punctul 2 se renumerotează ca punctul 11.
Din motive de tehnică legislativă.

9. 
Text din OG 43/2000, aşa cum a fost aprobat prin Legea nr. 378/2001:

Art. 12. …

„(4) Comisia Naţională de Arheologie are 31 de membri şi funcţionează în conformitate cu regulamentul său de organizare şi funcţionare, aprobat prin ordin al ministrului culturii în termen de 60 de zile de la data intrării în vigoare a prezentei ordonanţe.“
La articolul I, după punctul 11, se introduce un punct nou, 12, cu următorul cuprins:

12. La articolul 12, alineatul (4) se modifică şi va avea următorul cuprins:

„(4) Comisia Naţională de Arheologie are 21 de membri şi funcţionează în conformitate cu regulamentul său de organizare şi funcţionare, aprobat prin ordin al ministrului culturii şi cultelor.“

(Amendament propus de Comisie)
Reducerea numărului de membri ai Comisiei este necesară pentru eficientizarea activităţii acesteia, constatându-se că, în formula actuală, cu 31 de membri, Comisia are probleme în întrunirea condiţiilor de lucru. Deoarece ordonanţa a intrat în vigoare în anul 2000, prevederea referitoare la emiterea noului ordin a fost trecută la articolul II.  

10. 
Text din OG 43/2000, aşa cum a fost aprobat prin Legea nr. 378/2001:

Art. 14. …

„b) avizează planul anual al cercetărilor arheologice din România; avizează cercetările arheologice finanţate sau cofinanţate prin bugetul Ministerului Culturii şi Cultelor.

…

e) emite avizele pentru eliberarea autorizaţiilor de săpături arheologice indiferent de sursa lor de finanţare;“
La articolul I, după punctul 12, se introduce un punct nou, 13, cu următorul cuprins:

13. La articolul 14, literele b) şi e) se modifică şi vor avea următorul cuprins:

„b) avizează Planul anual al cercetărilor arheologice din România;

…

e) analizează solicitările cu privire la eliberarea autorizaţiilor de săpături arheologice, indiferent de sursa lor de finanţare;“

(Amendament propus de Comisie)
Pentru a pune de acord atribuţiile Comisiei cu prevederile anterioare.

11. 
Text din OG 43/2000, aşa cum a fost aprobat prin Legea nr. 378/2001:

Art. 15. …

„a) zonele cu potenţial arheologic cunoscut şi cercetat; zonele cu potenţial arheologic cunoscut şi necercetat; zonele al căror potenţial arheologic devine cunoscut întâmplător ;“
La articolul I, după punctul 13, se introduce un punct nou, 14, cu următorul cuprins:

14. La articolul 15, litera a) a alineatului (2) se modifică şi va avea următorul cuprins:

„a) zonele cu potenţial arheologic cunoscut şi cercetat, zonele cu potenţial arheologic cunoscut şi necercetat, precum şi zonele al căror potenţial arheologic devine cunoscut întâmplător sau ca urmare a cercetărilor arheologice preventive sau de salvare;“

(Amendament propus de Comisie)
Pentru a da mai multă claritate textului.

12. 
Text din OG 43/2000, aşa cum a fost aprobat prin Legea nr. 378/2001:

„Art. 16. – Monumentele, ansamblurile şi siturile arheologice înregistrate în repertoriul arheologic naţional se include în Lista cuprinzând monumentele istorice.“
La articolul I, după punctul 13, se introduce un punct nou, 14, cu următorul cuprins:

14. Articolul 16 se modifică şi va avea următorul cuprins:

„Art. 16. – Înscrierea monumentelor, ansamblurilor şi siturilor arheologice în Repertoriul arheologic naţional se face în două grupe, A şi B, corespunzător grupei în care acestea au fost clasate în Lista cuprinzând monumentele istorice.“

(Amendament propus de Comisie)
O parte din monumentele înscrise în Lista prevăzută în Legea privind protejarea monumentelor istorice sunt monumente, ansambluri şi situri arheologice. Între Listă şi Registrul arheologic naţional trebuie să existe o corespondenţă reală, în ceea ce priveşte categoriile de încadrare şi de protejare.  

13. 
Text din OG 43/2000, aşa cum a fost aprobat prin Legea nr. 378/2001:

Art. 17. – …

„d) finanţează cercetarea arheologică în vederea descărcării de sarcină arheologică a terenurilor pe care se efectuează lucrări publice pentru care sunt ordonatori principali de credit, prevăzând distinct sumele necesare în acest scop în bugetele lucrărilor pe care le finanţează;

e) cuprind în programele de dezvoltare economico-socială şi urbanistică, respectiv, de amenajare a teritoriului, obiective specifice privind protejarea patrimoniului arheologic; aprobă documentaţiile de amenajare a teritoriului şi urbanism, în conformitate cu avizele de specialitate ale Ministerului Culturii şi Cultelor; elaborează sau modifică astfel de documentaţii în scopul stabilirii măsurilor de protejare a patrimoniului arheologic evidenţiat întâmplător, ptrovit legii;“
La articolul I, după punctul 14, se introduce un punct nou, 15, cu următorul cuprins:

15. La articolul 17, literele d) şi e) se modifică şi vor avea următorul cuprins:

„d) finanţează cercetarea arheologică în vederea descărcării de sarcină arheologică a terenurilor pe care se efectuează lucrări publice pentru care sunt ordonatori principali de credit, prevăzând distinct sumele necesare în acest scop, potrivit prevederilor prezentei ordonanţe;

e) cuprind în programele de dezvoltare economico-socială şi urbanistică, respectiv, de amenajare a teritoriului, obiective specifice privind protejarea patrimoniului arheologic;“

(Amendament propus de Comisie)
În aplicarea prevederilor prezentei ordonanţe s-au constatat unele reţineri ale autorităţilor locale în îndeplinirea obligaţiilor ce le revin, din cauza formulărilor confuze din text. Prezentele formulări înlătură aceste confuzii. 

14. 
___________________________
La articolul I, după punctul 15, se introduce un punct nou, 16, cu următorul cuprins:

16. La articolul 17, după litera e), se introduce o literă nouă, lit. e1), cu următorul cuprins:

„e1) aprobă documentaţiile de amenajare a teritoriului şi de urbanism, în conformitate cu avizele de specialitate ale Ministerului Culturii şi Cultelor, şi elaborează sau modifică astfel de documentaţii, în scopul stabilirii de măsuri de protejare a patrimoniului arheologic evidenţiat întâmplător sau ca urmare a cercetărilor arheologice preventive şi de salvare, potrivit legii;“

(Amendament propus de Comisie)
Pentru a stabili, cu mai multă claritate, condiţiile în care pot fi aprobate documentaţiile de amenajare a teritoriului şi de urbanism.

15. 
Text din OG 43/2000, aşa cum a fost aprobat prin Legea nr. 378/2001:

Art. 18. – …

„b) eliberează autorizaţia de construire sau de desfiinţare pe baza şi în conformitate cu avizul Ministerului Culturii pentru lucrările din zonele cu patrimoniu arheologic reperat, precum şi pentru lucrările din zonele cu patrimoniu arheologic evidenţiat întâmplător;“
La articolul I, după punctul 16, se introduce un punct nou, 17, cu următorul cuprins:

17. La articolul 18, litera b), se modifică şi va avea următorul cuprins:

„b) eliberează autorizaţia de construire sau de desfiinţare, numai pe baza şi în conformitate cu prevederile avizului Ministerului Culturii şi Cultelor, pentru lucrările din zonele cu patrimoniu arheologic reperat, precum şi pentru lucrările din zonele cu patrimoniu arheologic evidenţiat întâmplător;“

(Amendament propus de Comisie)
Pentru a pune de acord această atribuţie cu prevederile anterioare. 

16. 

La articolul I, punctul 3 se renumerotează ca punctul 18.
Din motive de tehnică legislativă.

17. 
4. După articolul 23 se introduc două noi articole, art. 231 şi 232, cu următorul cuprins:

„Art. 231. – (1) Accesul cu detectoare de metale şi utilizarea lor în zonele cu patrimoniu arheologic reperat, fără autorizarea prealabilă prevăzută la art. 5 alin. (7), constituie infracţiune şi se pedepseşte cu închisoare de la unu la 5 ani, interzicerea unor drepturi şi confiscarea detectoarelor.

(2) Tentativa se pedepseşte.

Art. 232. – (1) Comercializarea detectoarelor de metale fără autorizaţia prevăzută la art. 5 alin. (61) constituie infracţiune şi se pedepseşte cu închisoarea de la unu la 5 ani, interzicerea unor drepturi şi confiscarea detectoarelor.

(2) Tentativa se pedepseşte.“
La articolul I, punctul 4 se renumerotează ca punctul 19, se modifică şi va avea următorul cuprins:

19. După articolul 23 se introduc trei noi articole, art. 231 - 233, cu următorul cuprins:

„Art. 231. – Efectuarea oricăror lucrări care pot afecta siturile arheologice, înaintea obţinerii Certificatului de descărcare de sarcină arheologică, se consideră distrugere a monumentelor istorice şi se pedepseşte potrivit prevederilor legii penale.
Art. 232. – (1) Accesul cu detectoare de metale şi utilizarea lor în zonele cu patrimoniu arheologic reperat, fără autorizarea prealabilă prevăzută la art. 5 alin. (7), constituie infracţiune şi se pedepseşte cu închisoare de la 1 la 5 ani şi confiscarea detectoarelor.

(2) Tentativa se pedepseşte.

Art. 233. – (1) Comercializarea detectoarelor de metale fără autorizaţia prevăzută la art. 5 alin. (61) constituie infracţiune şi se pedepseşte cu închisoarea de la 1 la 5 ani şi confiscarea detectoarelor.

(2) Tentativa se pedepseşte.“
(Amendament propus de Comisie şi de d-nul deputat Márton Árpád Francisc)
Din motive de tehnică legislativă.

Pentru a asigura un grad sporit de protecţie siturilor arheologice.

Pentru a elimina posibilitatea exercitării unor abuzuri în aplicarea prevederilor legale.

Pentru a elimina posibilitatea exercitării unor abuzuri în aplicarea prevederilor legale.

18. 
5. Articolul 24 va avea următorul cuprins:

„Art. 24. – Constituie contravenţii următoarele fapte şi se sancţionează după cum urmează:

a) desfăşurarea, fără autorizaţia emisă în condiţiile prezentei ordonanţe, de cercetări arheologice, precum şi a oricăror alte activităţi care afectează integritatea sau pun în pericol conservarea patrimoniului arheologic, cu amendă de la 100.000.000 lei la 500.000.000 lei;

b) neanunţarea descoperirilor arheologice prevăzute la art., 4 alin. (2) de către titularul autorizaţiei de cercetare, cu amendă de la 10.000.000 lei la 50.000.000 lei;

c) neanunţarea, în termenul stabilit de ordonanţă, a descoperirilor de către persoanele prevăzute la art. 4 alin. (3) pentru descoperiri arheologice întâmplătoare, cu amendă de la 20.000.000 lei la 500.000.000 lei şi confiscarea bunurilor descoperite. Neanunţarea descoperirilor arheologice prilejuite de lucrările de construire sau de desfiinţare constituie circumstanţă agravantă;

d) încălcarea prevederilor art. 6 lit. a) şi b), cu amendă de la 250.000.000 lei la 750.000.000 lei;

e) nerespectarea avizului Ministerului Culturii şi Cultelor sau emiterea autorizării de construire în absenţa acestui aviz pentru lucrările de construire sau de desfiinţare din zonele cu patrimoniu arheologic reperat, cu amendă de la 50.000.000 lei la 250.000.000 lei;

f) neîndeplinirea atribuţiilor prevăzute la art. 11 lit. a) şi c), cu amendă de la 20.000.000 lei la 100.000.000 lei;

g) deţinerea de detectoare de metale fără autorizaţia prevăzută la art. 5 alin. (61), cu amendă de la 150.000.000 lei la 500.000.000 lei şi confiscarea detectoarelor;

h) deţinerea de detectoare de metale fără avizul prevăzut la art. 5 alin. (63), cu amendă de la 150.000.000 lei la 500.000.000 lei şi confiscarea detectoarelor;

i) încălcarea prevederilor art. 8 alin. (1) şi ale art. 22 alin. (1), cu amendă de la 50.000.000 lei la 250.000.000 lei.“      
La articolul I, punctul 5 se renumerotează ca punctul 20, se modifică şi va avea următorul cuprins:

20. Articolul 24 va avea următorul cuprins:

„Art. 24. – (1) Constituie contravenţii următoarele fapte şi se sancţionează după cum urmează:

a) desfăşurarea, fără autorizaţia emisă în condiţiile prezentei ordonanţe, de cercetări arheologice, precum şi a oricăror alte activităţi care afectează integritatea sau pun în pericol conservarea patrimoniului arheologic, cu amendă de la 100.000.000 lei la 500.000.000 lei;

b) neanunţarea descoperirilor arheologice prevăzute la art., 4 alin. (2) de către titularul autorizaţiei de cercetare, cu amendă de la 10.000.000 lei la 50.000.000 lei;

c) neanunţarea, în termenul stabilit de ordonanţă, a descoperirilor de către persoanele prevăzute la art. 4 alin. (3) pentru descoperiri arheologice întâmplătoare, cu amendă de la 20.000.000 lei la 500.000.000 lei şi confiscarea bunurilor descoperite; neanunţarea descoperirilor arheologice prilejuite de lucrările de construire sau de desfiinţare constituie circumstanţă agravantă;

d) încălcarea prevederilor art. 6 lit. a) şi b), cu amendă de la 250.000.000 lei la 750.000.000 lei;

e) nerespectarea avizului Ministerului Culturii şi Cultelor sau emiterea autorizării de construire în absenţa acestui aviz pentru lucrările de construire sau de desfiinţare din zonele cu patrimoniu arheologic reperat, cu amendă de la 50.000.000 lei la 250.000.000 lei;

f) neîndeplinirea atribuţiilor prevăzute la art. 11 lit. a) şi c), cu amendă de la 20.000.000 lei la 100.000.000 lei;

g) deţinerea de detectoare de metale fără autorizaţia prevăzută la art. 5 alin. (61), cu amendă de la 150.000.000 lei la 500.000.000 lei şi confiscarea detectoarelor;

h) deţinerea de detectoare de metale fără avizul prevăzut la art. 5 alin. (63), cu amendă de la 150.000.000 lei la 500.000.000 lei şi confiscarea detectoarelor;

i) încălcarea prevederilor art. 8 alin. (1) şi ale art. 22 alin. (1), cu amendă de la 50.000.000 lei la 250.000.000 lei.

(2) Cuantumul amenzilor prevăzute la alin. (1) se actualizează prin hotărâre a Guvernului.“
(Amendament propus de Comisie şi de d-nul deputat Ioan Onisei)
Din motive de tehnică legislativă.

Pentru a facilita actualizarea nivelului amenzilor, fără a mai fi necesară modificarea ordonanţei.



19. 
6. Alineatul (2) al articolului 25 va avea următorul cuprins:

„(2) Contravenţiile prevăzute la art. 24 lit. a), b) şi i) pot fi constatate şi sancţionate la sesizarea sau cu avizul direcţiilor pentru cultură, culte, şi patrimoniu cultural naţional judeţene, respectiv a municipiului Bucureşti, şi de către primar, respectiv primar general, sau de preşedintele consiliului judeţean, respectiv al Consiliului general al municipiului Bucureşti, şi de împuterniciţii acestora.“
La articolul I, punctul 6 se renumerotează ca punctul 21, se modifică şi va avea următorul cuprins:

21. Alineatul (2) al articolului 25 va avea următorul cuprins:

„(2) Contravenţiile prevăzute la art. 24 alin. (1) lit. a), b) şi i) se constată, iar sancţiunea se aplică de către specialiştii direcţiilor pentru cultură, culte, şi patrimoniul cultural naţional judeţene, respectiv a municipiului Bucureşti, de către primar, respectiv primarul general al Capitalei sau de preşedintele consiliului judeţean, precum şi de către împuterniciţii acestora.“
(Amendament propus de Comisie)
Din motive de tehnică legislativă.

Pentru a elimina o posibilă confuzie în ceea ce priveşte rolul fiecăreia dintre autorităţi.

20. 

La articolul I, punctul 7 se renumerotează ca punctul 22.
Din motive de tehnică legislativă.

21. 
Art. II – În termen de 60 de zile de la data intrării în vigoare a prezentei legi, Ministerul de Interne, Ministerul Culturii şi Cultelor, Ministerul Apărării Naţionale şi Ministerul Industriei şi resurselor emit, în comun, norme tehnice privind deţinerea şi comercializarea detectoarelor de metale.
Articolul II se modifică şi va avea următorul cuprins:

Art. II. – (1) În termen de 60 de zile de la data intrării în vigoare a prezentei legi, Ministerul de Interne, Ministerul Culturii şi Cultelor, Ministerul Apărării Naţionale şi Ministerul Industriei şi resurselor emit, în comun, norme tehnice privind deţinerea şi comercializarea detectoarelor de metale.

(2) În termen de 60 de zile de la intrarea în vigoare a prezentei legi, ministrul culturii şi cultelor aprobă, prin ordin, regulamentul de organizare şi funcţionare al Comisiei Naţionale de Arheologie.

(Amendament propus de Comisie)
Din motive de tehnică legislativă.

Dispoziţia tranzitorie este necesară pentru reorganizarea Comisiei.

